Diari Oficial de la Generalitat Valenciana


Sumari del DOGV 9430, del 19-09-2022 (2022/8307)

RESOLUCIÓ de 14 de setembre de 2022, de la Presidència de la Generalitat, per la qual s'aprova l'escut del municipi d'Emperador.
--------------------------------------------------------------------------------------------------------------------------------

### Dades del document

Número de DOGV
:   9430

Data del DOGV
:   19-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8307


Data del document
:   14-09-2022

Organisme emissor
:   Presidència de la Generalitat

Tipus de document
:   Resolució

Descriptors 

:   * Emperador

RESOLUCIÓ de 14 de setembre de 2022, de la Presidència de la Generalitat, per la qual s'aprova l'escut del municipi d'Emperador. [2022/8307]  
El Ple de l'Ajuntament d'Emperador (València), en la sessió de 28 de març 2022, va adoptar el acord, per la majoria absoluta del nombre legal de membres de la corporació local, d'aprovació de la proposta de l'escut municipal, perquè el represente i simbolitze, d'acord amb l'informe del Consell Tècnic d'Heràldica i Vexil·lologia de 18 de juny de 2021.  
Consta acreditat en l'expedient el compliment del tràmit d'informació pública i la publicació de l'anunci en el Diari Oficial de la Generalitat Valenciana núm. 9328, de 29 d'abril de 2022, i en el tauler d'edictes de l'Ajuntament. Així mateix, segons informa l'Ajuntament, no s'hi van presentar al·legacions.  
El Consell Tècnic d'Heràldica i Vexil·lologia, en la sessió del 17 de juny de 2022, va dictaminar favorablement la proposta d'aprovació de l'escut municipal.  
El procediment s'ha tramitat d'acord amb el que estableix l'article 22 de la Llei 8/2010, de 23 de juny, de la Generalitat, de règim local de la Comunitat Valenciana, i els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
  
Per aixó, i fent ús de les atribucions conferides per la legislació vigent, resolc:  
  
Aprovar l'escut del municipi d'Emperador (València), que queda organitzat de la manera següent:  
  
«Escut quadrilong de punta redona. En camper d'atzur, una corona d'emperador d'argent, amb bonet de gules. Per timbre, corona reial oberta, segons la tradició del Regne de València.»  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o la publicació d'aquesta resolució en el Diari Oficial de la Generalitat Valenciana, si escau, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant el mateix òrgan que ha dictat l'acte en el termini d'un mes a comptar des de l'endemà de la notificació o la publicació d'aquesta resolució en el Diari Oficial de la Generalitat Valenciana, si escau, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
En el cas que la persona interessada siga una administració pública, no és possible interposar-hi un recurs en via administrativa, sense perjudici de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos a comptar des de l'endemà de la notificació o publicació en el Diari Oficial de la Generalitat Valenciana, si és el cas.  
Tot això sense perjudici que les persones interessades puguen exercir qualsevol altra via que estimen oportuna.  
  
València, 14 de setembre de 2022.- La secretària autonòmica de Cohesió Territorial i Polítiques contra el Despoblament (p. d. R 17.02.2022, DOGV 21.02.2022): Elena Cebrián Calvo.